A Tanács 149/1999/EK Rendelete
(1999. január 19.)
az egyes közösségi halászati területekre és erőforrásokra vonatkozó halászati gazdálkodási rendszer létrehozásáról szóló 2027/95/EK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel a halászat és akvakultúra közösségi rendszerének létrehozásáról szóló, 1992. december 20-i 3760/92/EGK tanácsi rendeletre [1] és különösen annak 8. cikke (4) bekezdésére,
tekintettel a Bizottság javaslatára,
mivel az egyes közösségi halászati területekre és erőforrásokra vonatkozó halászati tevékenység igazgatásáról szóló, 1995. március 27-i 685/95/EK tanácsi rendelet [2] létrehozza az Vb., VI., VII., VIII., IX. és X. ICES körzetekben és a 34.1.1., 34.1.2. és 34.2.0. CECAF területeken végzett halászati tevékenység igazgatási rendszerének bevezetésére vonatkozó kritériumokat és eljárásokat;
mivel a 2027/95/EK rendelet [3] létrehozza az egyes közösségi halászati területekre és forrásokra vonatkozó halászati tevékenység igazgatásának rendszerét, valamint a tagállamok által továbbított információ alapján az egyes tagállamokra és az egyes halászati területekre vonatkozó maximális éves halászati tevékenységét;
mivel a 2027/95/EK rendelet elfogadásakor Dánia álláspontja az volt, hogy az ipari halászat és a nyílttengeri halászat ugyanúgy kezelendő, és emiatt nem továbbította a Bizottságnak az ezekre a hajókra kért halászati tevékenységről szóló becslését;
mivel a Dánia által végzett ipari halászat nyílttengeri, valamint tengerfenéken élő fajokra, különösen norvég tőkehalra és homoki angolnára irányul;
mivel emiatt szükséges, hogy a Dánia kérelmével együtt 1997. július 22-én továbbított információ alapján, valamint a 2027/95/EK rendeletben megállapított kritériumoknak megfelelően módosítsák a Dániára vonatkozó maximális halászati tevékenységet az e tengerfenéken élő fajok ipari halászatának figyelembevétele érdekében;
mivel ezért a 2027/95/EK rendeletet módosítani kell,
ELFOGADTA EZT A RENDELETET:
1. cikk
A 2027/95/EK rendelet mellékletének a Dán Királyság esetében tengerfenéken élő fajok vontatott és rögzített felszerelésekkel történő halászatának maximális halászati tevékenységére vonatkozó részének helyébe ennek a rendeletnek a melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1999. január 19-én.